ഫാം ഹൗസിന്റെ മറവില് ലഹരിക്കടത്ത്, കലവറകളായി അതിര്ത്തി ഗ്രാമങ്ങള് തിരുവനന്തപുരം: കേരളവുമായി അതിര്ത്തി പങ്കിടുന്ന തമിഴ്നാട് കര്ണാടക അതിര്ത്തി ഗ്രാമങ്ങളില് ലഹരി വിളയുന്നു. ഫാം ഹൗസുകളുടെ പേരില് അതിര്ത്തികളില് തമ്ബടിച്ചിരിക്കുന്ന രാജ്യാന്തര ബന്ധമുള്ള ലഹരി കള്ളക്കടത്ത് മാഫിയ സംഘങ്ങളാണ് നാടിനെ കുട്ടിച്ചോറാക്കുന്ന നിയമവിരുദ്ധ നടപടികള്ക്ക് പിന്നില്. പാലക്കാട് ജില്ലയിലെ വാളയാര് , ഗോവിന്ദാപുരം, കൊല്ലം ജില്ലയിലെ ആര്യങ്കാവ് ചെക്ക് പോസ്റ്റ് കഴിഞ്ഞുള്ള തെങ്കാശി ജില്ലയുടെ അതിര്ത്തി ഗ്രാമങ്ങള്, വയനാട് ജില്ലയിലെ മുത്തങ്ങ, കാസര്കോട് ജില്ലയിലെ മഞ്ചേശ്വരം ചെക്ക് പോസ്റ്റുകളോട് ചേര്ന്നുള്ള കര്ണാടക അതിര്ത്തിപ്രദേശങ്ങള് എന്നിവിടങ്ങള് കേന്ദ്രീകരിച്ചാണ് കള്ളക്കടത്ത് സംഘങ്ങള് തമ്ബടിച്ചിരിക്കുന്നത്. കാഴ്ചയില് തോട്ടം മറവില് മാരക ലഹരി ആട് മാടുകള്, കോഴി, പച്ചക്കറി, മത്സ്യം, വാഴം, കരിമ്ബ്, തെങ്ങ്, പന എന്നിവയുടെ കൃഷി ആവശ്യത്തിനെന്ന വ്യാജേന വാടകയ്ക്കെടുത്ത് അതിന്റെ മറവില് കഞ്ചാവും മറ്റ് ലഹരി വസ്തുക്കളും സംഭരിച്ചും കള്ളക്കടത്ത് നടത്തിയും ലക്ഷങ്ങള് സമ്ബാദിക്കുന്നതാണ് ഇവരുടെ രീതി. ഏക്കറുകണക്കിന് വ്യാപിച്ച് കിടക്കുന്ന കൃഷിത്തോട്ടങ്ങളിലോ ഫാമുകളിലോ പൊലീസോ , എക്സൈസോ പരിശോധനകള് നടത്താറില്ല. നഷ്ടവും ശുദ്ധ ജല ക്ഷാമവും കാരണം ഉടമകള് ഉപേക്ഷിച്ച ഫാമുകളാണ് തുച്ഛമായ വാടക നല്കി കള്ളക്കടത്ത് സംഘങ്ങള് കൈക്കലാക്കുന്നത്. നല്ലനിലയില് പ്രവര്ത്തിക്കുന്ന ഫാമുകള് വാടകയ്ക്കെടുത്ത് അതിന്റെ മറവില് നിയമവിരുദ്ധ നടപടികളില് ഏര്പ്പെടുന്നവരും കുറവല്ല. ആന്ധ്രയില് നിന്നുള്ള ചരക്കുകള് സൂക്ഷിക്കും കൊവിഡിനെ തുടര്ന്ന് വിദേശങ്ങളില് നിന്ന് തൊഴില് നഷ്ടപ്പെട്ട് ആളുകള് കൂട്ടത്തോടെ നാട്ടിലെത്തിയപ്പോള് തൊഴിലില്ലാതായ ചിലരാണ് അയല്സംസ്ഥാനങ്ങളിലേക്ക് കടന്ന് കൃഷിപ്പണികളില് ഏര്പ്പെട്ട് തുടങ്ങിയത്. നേരെ ചൊവ്വേ കൃഷി ജോലികള് ചെയ്ത് അതില് നിന്നുള്ള തുച്ഛമായ വരുമാനം കൊണ്ട് ജീവിക്കാന് തുടങ്ങിയ ഇവര്ക്കും പേരുദോഷം ഉണ്ടാക്കിക്കൊണ്ടാണ് ക്രിമിനല് കള്ളക്കടത്ത് ബന്ധങ്ങളുള്ള ചിലര് അതിര്ത്തി ഗ്രാമങ്ങളില് കടന്ന് ചെന്ന് ലഹരി സംഭരണവും വില്പ്പനയും തുടങ്ങിയത്. ആന്ധ്രയില് നിന്ന് കര്ണാടക വഴി കഞ്ചാവും മറ്റ് ലഹരി വസ്തുക്കളും വന്തോതില് കടത്തിക്കൊണ്ടുവന്ന് സുരക്ഷിതമായി ഫാമുകളില് സംഭരിച്ചാണ് ഇവരുടെ ഏര്പ്പാട്. കിലോകണക്കിന് കഞ്ചാവും ഹാഷിഷും മറ്റ് സിന്തറ്റിക് ലഹരി വസ്തുക്കളും ലിറ്റര് കണക്കിന് സ്പിരിറ്റും മറ്റുമാണ് സംഭരിക്കുക. കടത്ത് ആഡംബര വാഹനങ്ങളില് ആഡംബര വാഹനങ്ങള്, വാഴക്കുല, പച്ചക്കറികളും മറ്റും കൊണ്ടുവരുന്ന ലോറികള്, ബൈക്കുകള് എന്നിവയില് ഒളിപ്പിച്ചാണ് ലഹരി കേരളത്തിലേക്ക് കടത്തുന്നത്. മുമ്ബ് സ്പിരിറ്റ് കടത്തും ലഹരി ഇടപാടുമായി ബന്ധമുണ്ടായിരുന്ന പലരുമാണ് വിദേശത്ത് നിന്ന് തൊഴില് നഷ്ടപ്പെട്ട് നാട്ടിലെത്തിയതിന് പിന്നാലെ പെട്ടെന്ന് പണമുണ്ടാക്കാന് വീണ്ടും പഴയവഴിയിലേക്ക് തിരിഞ്ഞത്. ലോക്ക് ഡൗണിന് ശേഷം എക്സൈസും പൊലീസും പിടികൂടിയ കേസുകളില് പ്രതികളാക്കപ്പെട്ടവരില് മുപ്പത് ശതമാനത്തോളം പേരും ഗള്ഫില് നിന്ന് തൊഴില് നഷ്ടപ്പെട്ട് നാട്ടിലെത്തിയവരാണ്. തമിഴ്നാട്ടിലും കര്ണാടകയിലും ലഹരി വസ്തുക്കളുടെ ചില്ലറവില്പ്പനയ്ക്ക് മലയാളി സംഘം കൂട്ടാക്കാത്തതിനാല് അവിടത്തെ പൊലീസ് ഇവരെ നിരീക്ഷിക്കാറില്ല. കര്ഷകവേഷം കെട്ടി മലയാളികള് കേരളത്തില് പലപ്പോഴായി മയക്കുമരുന്ന് വില്പ്പനയ്ക്കിടെ പിടിയിലായവരെ ചോദ്യം ചെയ്തപ്പോഴാണ് തമിഴ്നാട്ടിലും കര്ണാടകത്തിലും ഫാം ഹൗസുകളുടെ മറവില് കര്ഷകവേഷം കെട്ടിയ മലയാളികളാണ് കഞ്ചാവിന്റെയും ലഹരി വസ്തുക്കളുടെയും കടത്തിനും വില്പ്പനയ്ക്കും പിന്നിലെന്ന് മനസിലായത്. ഇക്കാര്യം മനസിലാക്കിയ കേരളത്തിലെ പൊലീസ് എക്സൈസ് ഇന്റലിജന്സ് തമിഴ്നാട് കര്ണാടക സംസ്ഥാനങ്ങളിലെ ലഹരികായ്ക്കുന്ന ഫാമുകളെ സംബന്ധിച്ച് സര്ക്കാരുകള്ക്ക് റിപ്പോര്ട്ട് സമര്പ്പിച്ചതിന്റെ അടിസ്ഥാനത്തില് തമിഴ്നാട് പൊലീസ് അതിര്ത്തികളില് പരിശോധന ശക്തമാക്കി. കഴിഞ്ഞ ഒരുമാസത്തിനകം കള്ളനോട്ട്, കഞ്ചാവ് , മറ്റ് ലഹരിവസ്തുക്കള്, സ്പിരിറ്റ് എന്നിവയുടെ വന്ശേഖരം പിടികൂടിയ പൊലീസ് വിവിധ സ്ഥലങ്ങളില്നിന്നായി സംശയകരമായ സാഹചര്യത്തിലുള്ള 80ഓളം മലയാളികളെ അറസ്റ്റ് ചെയ്യുകയും ചെയ്തു. തമിഴ്നാട്ടിലും കര്ണാകടയിലും പരിശോധന വ്യാപകമായതോടെ പൊലീസിന് പിടികൊടുക്കാതെ ചിലര് കേരളത്തിലെ സുരക്ഷിത താവളങ്ങളിലേക്ക് മാറിയിട്ടുണ്ട്.